NVG-skorsing: 'Geen verband met Mdluli' | Nuus24
Johannesburg – Adv. Glynnis Breytenbach, aanklaer vir die nasionale vervolgingsgesag (NVG), het Maandag 'n skorsingsbrief ontvang, het 'n woordvoerder gesê."Die aanklagte hou verband met haar optrede en die manier hoe sy een van die sake wat vir haar gegee is, hanteer het," het Mthunzi Mhaga gesê."Ons sal selfbeheersing uitoefen in ons kommentaar oor hierdie saak gegewe die regsimplikasies in arbeidsake."Hy het gesê die saak teen haar sal in 'n dissiplinêre verhoor hanteer word.Breytenbach was aan die hoof van die NVG se gespesialiseerde handelsmisdaadeenheid in Pretoria.Sy was volgens berigte verantwoordelik vir die ondersoek na die wapenskandaal en die bedrogsaak teen die voormalige intelligensiehoof Richard Mdluli. Die aanklagte van moord en regsverydeling teen Mdluli, geskorste misdaad-intelligensiehoof, is onlangs teruggetrek.Mhaga het gesê daar is geen verband tussen Breytenbach en Mdluli se skorsing nie."Ons verwerp daardie ongegronde insinuasies."Breytenbach is in Februarie in kennis gestel dat sy moontlik geskors kan word.– Volg Nuus24 op Twitter.
Lees meer oor: glynnis breytenbach | richard mdluli | nasionale vervolgingsgesag VOLGENDE OP NUUS24X